AksaraLLM/aksara-bahasa-daerah-v1 huggingface dataset:
Alex Sandro Silva Lobo, utawa cekake Alex Sandro ( di Catanduva, Brasil), ya iku satunggaling juru main bal-balan ingkang asalipun saking Nagari Brazil ingkang sapunika main ana ing klub Italia Juventus. Wonten ing Juventus, juru main punika migunakaké nomer 12 kanggo tetengere.

Pamain bal-balan Brasil
Lair 1991
Pamain Juventus FC
Panalaran déduksi iku cara nggawé tingkesan kanthi ningkes prakara umum dadi prakara kusus. Kanthi cara déduksi, prakara diputusaké saka ukumé dhisik banjur buktiné, déné ing induksi carané kawalikané, buktiné dhisik banjur ukumé. Pamikiran cara déduksi diwiwiti saka ngudhari undheraning prakara, tumuli ngudhari kabèh prakara kang magepokan. Adaté, kanthi mangkono kabèh prakara banjur bisa diudhari nganti ora tinemu manèh prakara kang ora cocog. Ing tlatah pamikiring manungsa, déduksi kang sampurna lan nyukupi wewaton iku ana ing èlmu pesthi. Kang paling kondhang ya iku èlmu ukur babagan dhasar anggitané Euclid. Tlatah liyané ya iku logika, ing rangkané, déduksi ora olèh duwé kaluputan, kosokbalèn, utawa kaoracocogan. Awit mangkono, kasilé déduksi iku pesthi utawa mutlak.

Rujukan

Cathetan sikil

Bibliografi

 
 

Panalaran déduksi
Artikel Wiki Mrebawani
Rendra Perampok iku novèl ingkang diserat kaliyan Mayon Soetrisno. Novèl punika diadaptasi saking naskah dramanipun W.S. Rendra ingkang irah-irahané Perampok lan asru kondhang. Olahipun saking naskah drama dados novèl boten gampil amargi panyerat gadhah kapènginan novèl punika taksih orisinal gayanipun lan alur ingkang dibèbèraken. Nalika novèl punika dipunadaptasi saking naskah drama, cariyosipun boten kathah bribah. Wonten ing  Rendra Perampok Lampahipun Raden Legowo lan salajengipun dipuntepang kanthi asma Joko Geger layak dipunpirsani amargi asru kathah konflik batinipun supados saged puguh gesang.Konflik ati saking tokoh utami wonten caritera punika bab kadaman nalika tiyangipun dados bandhit. Uga konflik ingkang dipunalami kaliyan rencang-rencangipun tokoh utami punika lan kulawarga tokoh utami ingkang wonten karajan.

Cathetan sikil

Novèl déning Mayon Soetrisno
Artikel Wiki Mrebawani
Mayon Soetrisno punika satrawan ingkang lair wonten ing Kenalan, Kranggan, Temanggung, Jawa Tengah 25 Maret 1958. Sanajan dilairaken wonten Temanggung, tiyangipun ngentosakén ayah wonten Klaten lan Yogyakarta. Panjenenganipun duwé karya-karya monumental inggih punika Kabut Kiriman dari Vietnam, Nyai Wonokromo, Cermin Kaca Soekarno, Arus Pusaran Soekarno, Bandanera, Bumi Tanpa Nama, Hidupku Sesudah Max HavelaaT, Mengikuti Jejak Luka, lan Luka Seorang Bidadari. Ing taun 1983 penjenenganipun nampa anugraha Jurnalistik Adinegoro. Panjenenganipun karenan déning karya-karya ingkang duwé kaitan kaliyan masarakat.  Tiyangngipun sédha ing Jakarta 25 Juli 2005. Panjenenganipun uga gadhah karya ingkang saé inggih punika ndadosaken naskah drama Perampok dados novèl Rendra Perampok. Pangudinipun boten gampil amargi ingkang panembungan sepindah, piyambakipun boten setuju naskah punika dipungubah dados novèl.

Cathetan suku

Pranala njaba 
 Biografi saka Mayon Soetrisno 
 Banda Neira, salah sawijining tulisan saka Mayon Soetrisno

Artikel Wiki Mrebawani
Panitra Indonésia
My Chemical Romance utawa dicekak "MCR" ya iku grub band musik rock saka New Jersey, Amérikah Sarékat. My Chemical Romance diwangun wulan Sebtember taun 2001 déning Gerard Way lan Matt Pelissier. Saiki,  anggota MCR ya iku  Gerard Way (vokal), Mikey Way (bass), Ray Toro (lead guitar), Frank Iero (gitar), dan Bob Bryar (drum).

Anggota

Sing ana 
 Gerard Way – lead vocal (wiwit 2001)
 Ray Toro – lead guitar, backing vocal (wiwit 2001)
 Frank Iero – rhythm guitar, backing vocal (wiwit 2002)
 Mikey Way – bas gitar, backing vocal (wiwit 2001)

Tilas anggota 
 Bob Bryar – drum, perkusi (2004–2010)
 Matt Pelissier – drums, perkusi (2001–2004)

Jeneng Band
jeneng Band iki asalé saka judhul buku "Ecstasy: Three Tales of Chemical Romance" sing kewaca karo Mikey Way rikala Mikey Way kerja ing Barnes & Noble.

Diskografi
I Brought You My Bullets, You Brought Me Your Love (2002)
Three Cheers for Sweet Revenge (2004)
The Black Parade (2006)
 TBA (2010)

Tur 
My Chemical Romance wis tur selama tahunan, lan dhuwe reputasi sing apik, kalebu Vans Warped tour ing wiwit kariré. My Chemical Romance nglakukna tur karo band kondhang liyané, kaya ta Fall Out Boy, The Used, Thursday, Green Day, Linkin Park, lan liya-liyané.

Tur-turé My Chemical Romance, ya iku:
Warped Tour '05 (taun 2005)
My Chemical Romance Tour (taun 2005)
Projekt Revolution '07 (taun 2007)
The Black Parade World Tour (taun 2009)

Bebungah lan Nominasi
 Grammy Award 2008 Best Boxed or Special Limited Edition Package - The Black Parade
 Kerrang! Award - Won for Best Band on the Planet in 2006
 Kerrang! Award - Won "Best International Band" in 2007
 Kerrang! Award - Won "Best Album" Three Cheers for Sweet Revenge and "Best Video" for "Helena" ing 2005
 MTV Video Music Award 2005 - Nominasi Best New Artist in a Video "Helena"
 MTV Video Music Award 2005 - Nominasi Best Rock Video gawé "Helena"
 MTV Video Music Award 2005 - Nominasi Best Choreography in a Video  "Helena"
 TRL Italia Award - Nominasi Best New Artist
 TRL Award 2006 - Menangaké Best Group That Actually Plays
 MTV Asia Awards 2006 - Nominasi Favorite Rock Act
 MTV Asia Awards 2006 - Nominasi Favorite Breakthrough Artist
 MTV Asia Awards 2006 - Nominasi Favorite Video for "Helena"
 NME Awards - Menangaké  "Best International Band" in 2007
 15th Annual Music Video Production Awards - Menangaké Best colorist/telecine for "Helena" and Best Styling for "The Ghost of You"

Rujukan

Pranala njaba 

Official website

Grup musik Amérikah Sarékat
Intuisi (basa Latin: intuitio, saka interéri ya iku nimbang, mbiji) ya iku kabisan mangertèni tanpa prelu mikir utawa nyinau. Kabisan iki kang diantukaké kawit lair utawa gawan lair diarani kabisan instingtif. Kabisan iki bisa kanggo mangertèni kasunyatan utawa kabeneran kanthi langsung tanpa nganggo logika luwih dhisik. Ing filsafat lawas, intuisi diarani salah sijining rupa panepungan. Ing filsafat jaman saiki, intuisi diarani kabisan mistik kanggo mangertèni prakara kang ora ana gathukané karo logika lan praktèk. Kanthi mangkéné, pigunané intuisi ing laku panepungan ilmiah lan tanggapan èstètik sandhuwuré kasunyatan kaanggep cilik.

Bergson nyatakake yèn intuisi asipat intelektual uga supra-intelektual.
Kanggone Nietszche intuisi ya iku inteligensi paling dhuwur.
Kanggone Maslow, intuisi ya iku pengalaman puncak.

Cathetan sikil

Kognisi
Artikel Wiki Mrebawani
Simpang Lima Semarang ya iku sawijining simpangan sing dumunung ing punjer kutha Semarang. Simpangan iki minangka patemon saka limang dalan sing nyawiji, ya iku Jl. Pahlawan, Jl. Pandanaran, Jl. Ahmad Yani, Jl. Gajah Mada, lan Jl A Dahlan.

Ing tengahing simpangan ana alun-alun, sing uga diarani Lapangan Pancasila. Lapangan iki minangka salah sawijining punjer keraméan warga Semarang. Ing saubengé madeg hotèl-hotèl bintang lan punjer blanja; antara liya Hotèl Ciputra, Hotèl Horison, Hotèl Graha Santika, Mall Ciputra, E Plaza, Plaza Simpang Lima, Ramayana.

Cathetan suku

Kutha Semarang
Pasisir Suwuk ya iku pasisir sing ana ing Kabupatèn Kebumèn. Pasisir iki papané ana ing Désa Tambakmulya, Kacamatan Puring.

Suwuk
Suwuk
KDE iku salah sawijining paguyuban piranti alus bébas internasional kang ngasilaké saprangkat aplikasi lintas platform kaintegrasi. Aplikasi iki rinancang supaya bisa lumaku ing sistem modéren kaya ta Unix lan Microsoft Windows. Paguyuban iki kondhang amarga Plasma Desktop, ya iku kukuban déstop kang disadhiyakaké minangka kukuban karya gawan kanggo sawatara dunduman Linux, kaya ta openSUSE, Mageia, lan Kubuntu. Kukuban déstop iku uga minangka kukuban déstop gawan kanggo PC-BSD, ya iku sawijining sistem operasi BSD.

Ancasé paguyuban iki ya iku nyadhiyakaké fungsi lan aplikasi déstop dhasar kanggo kaprelon bedinané naraguna wekasan (end-user). Mangkono uga, paguyuban iku nyadhiyakaké piranti lan dhokumèntasi kanggo para pangrembaka kang arep nulis aplikasi ijèn kanggo sistemé. Mula, proyèk KDE uga leladi minangka proyèk payung tumrap warna-warna aplikasi ijèn lan proyék luwih cilik kang dhedhasar tèknologi KDE, kalebu Calligra Suite, digiKam, lan sapanunggalané.

Cathetan sikil 

GUI
Artikel Wiki Mrebawani
Sajeroning tèknologi komputasi, lintas platform, sarwa platform, utawa platform mardika, ya iku laksana kanggo piranti alus komputer utawa cara-cara lan gantha komputasi kang dipasang lan lumaku ing akèh platform komputer. Piranti alus lintas platform dipérang dadi rong jinis: (siji) piranti alus kang nyarataké panggawéan lan pangimpunan dhéwé saka platform kang nyengkuyung lan (loro) piranti alus kang bisa langsung dilakokaké ing platform apa waé tanpa prelu cawisan kusus. Sing kapindho iki contoné piranti alus kang ditulis nganggo basa tineges utawa kodhébit portabel prakompilasi kang interpreteré utawa pakèt run-timeé wujud komponèn baku utawa umum ing kabèh platform.

Contoné, aplikasi lintas platform bisa lumaku sajeroning Microsoft Windows kanthi rancangan x86, sajeroning Linux kanthi rancangan x86, lan sajeroning Mac OS X kanthi sistem PowerPC utawa sistem Apple Macintosh dhedhasar x86. Program-program lintas platform bisa lumaku sajeroning saakèh-akèhé platform kang ana utawa paling sithik sajeroning rong platform.

Cathetan sikil 

Artikel Wiki Mrebawani
Néro Claudius Caèsar Augustus Germanicus (15 Désèmber 37 – 9 Juni 68), jeneng lairé Lucius Domitius Ahenobarbus, uga diarani Néro Claudius Caèsar Germanicus, ya iku kaisar Romawi kalima lan pungkasan saka dinasti Julio-Claudian. Néro dipupu déning pakliké, Claudius, supaya nglintir kakaisarané. Dhèwèké madeg kaisar rikala surya 13 Oktober 54 awit surudé Claudius.

Cathetan sikil

Kaisar Romawi abad angka 1
Dina Polentèr Internasional utawa International Volunteer Day (IVD) (5 Désèmber) iku dina karaméan internasional sing diusung déning Pasarékatan Bangsa-Bangsa kawit taun 1985. Sajeroning karaméan iki, paguyuban-paguyuban polentèr diwènèhi kalodhangan kanggo mbuktèkaké darmané ing undhak lokal, nasional, lan internasional tumrap gegayuhané Angkah Pambangunan Milénium (Millennium Development Goals (MDGs)).

Dina Polentèr Internasional iki dipèngeti déning warna-warna paguyuban non-pamaréntah, kalebu Palang Abang, pramuka, lan liya-liyané. Dina karaméan iki uga dipèngeti lan disengkuyung déning Polentèr Pasarékatan Bangsa-Bangsa.

Karaméan ing Désèmber
Situs Purbakala Pugung Raharjo kang kerep sinebut Taman Purbakala Pugung Raharjo minangka situs arkéologi kang mapan ing Désa Pugung Raharjo, Kacamatan Sekampung Udik, Kabupatèn Lampung Timur, Provinsi Lampung, Indonésia.

Ing kompleks situs iki ana paninggalan saka masa kabudayan megalit kaya ta reca, punden berundak, watu mayit (batu kandang), altar batu, menhir, watu bolong, lan dolmen Paninggalan saka periode klasik wujud watu prasasti lan keramik asal dinasti Han, Sung, lan Ming. Papan panggonan taman purbakala iki diubengi tanggul, kang tumemplek karo tilas bètèng, kang uga tinemu ing kompleks iki.

Papan panggonan situs iki saikine dikelola minangka Taman Purbakala Pugung Raharjo, kang ana ing udakara 52 km wiwih wétan Kota Bandar Lampung.

Pranala njaba 
 Taman Purbakala Pugung Raharjo PDF

Pugung
 
Kabupatèn Lampung Tenggara
Tempat wisata di Lampung
Pariwisata di Lampung
Lampung
Robin Hood iku tokoh folkoristis Inggris. Dhèwèké kaanggep minangka siji maling sing nyolong saka wong sugih lan sawisé iku ngedum kasilé marang wong-wong mlarat. Robin Hood kerep digambaraké minangka baud marang gendhéwa lan pedhang.

.

Tokoh fiksi Inggris
Senja dan Cinta yang Berdarah iku kumpulan cerkak kang dianggit déning Seno Gumira Ajidarma. Cerkak kang kaamot ana ing buku iki ya iku cerkak kang dibabar ana ing koran Kompas. Cerkak iki ditulis déning Seno awit taun 1978 nganti 2013.

Cathetan suku

Cerkak déning Seno Gumira Ajidarma
Samo ku waar ("Urip dawa mawa ayem") iku lagu kabangsané Somaliland, sawijining républik sing proklamasi kamardikan awaké dhéwé saka Somalia, nanging durung ana nagara mawa daulat liyané sing ngakoni.

Sajarah  
Lagu kabangsan iki dianggit déning Hassan Sheikh Mumin, sawijining pujangga Somali sing kawentar. Lagu iki diangkat kanthi resmi ing taun 1997 lan dilagokaké ing Somali.

Lirik

Cathetan sikil

Pranala njaba
Redsea Online
YouTube
Redsea-online - Anthem

Somaliland
Lagu kabangsan
Basa Inggris Kuna (Ænglisc atawa Anglisc, Basa Inggris: Old English) punika wangun sajarah wiwitan saka basa Inggris, kang digunakaké ing Britania Raya, mligi Inggris lan kidul lan wétan Sekotlan ing wiwitan jaman abad tengahan. Iku iki digawa kanggo Britania Raya déning pemukim Anglo-Saxon bokmanawa ing agêng abad 5, lan sastra tanggal dianggo saka abad 7 agêng. Sawisé Norman Soaka Snaeh saka 1066, Inggris iki diganti kanggo wektu minangka basa kelas dhuwur déning Anglo-Norman, kang relatif saka Prancis, lan Inggris kuna dikembangaké dadi wangun sajarah sabanjuré Inggris, dikenal minangka basa Inggris tengahan.

Basa Inggris
Linguistik
Rennes iku kutha alit ing nagara Prancis wonten ing sisih kulon-laut nagara iku. Kutha iki mlébet ing kategori provinsi Brittany.

Cathétan Suku

Pranala njaba 
 Wéb kanthor saka Walikota kutha Rennes
 Wéb kanthor saka kutha Rennes
 Wéb kanthor saka Parlémen Propinsi Brittany

Kutha ing Prancis
Saint-Étienne iku kutha alit ing sisih wétan saka nagara Prancis. Kutha Lyon iku dadi salah siji tangga kutha saka Saint-Étienne.

Cathétan Suku

Pranala njaba 
 Wéb kanthor saka Walikota Saint-Étienne
 Wéb kanthor saka Dinès Pariwisata kutha Saint-Étienne
 Wéb kanthor ingkang magepokan karo kutha Saint-Étienne

Kutha ing Prancis
Walang sétan (Aularches miliaris) iku walang warna-warni sing kalebu kulawarga Pyrgomorphidae. Walang iki bisa tinemu ing Asia Kidul lan Asia Kidul-Wétan. Warna-warnané sing pranawa dadi salah siji sarana tangkisané supaya prédhator padha wedi. Sarana tangkisané liyané ya iku kanthi mrecètaké umpluk racun nalika diganggu.

Walang iki nduwèni sawenèh jeneng, kalebu walang kopi, walang dhemit, walang blentong lor, utawa walang umpluk. Kéwan iki kadhang kala uga dadi kéwan kalangenan.

Rujukan

Pranala njaba 
 Orthoptera Species File

Walang
"The Impossible Dream (The Quest)" ya iku sawijing lagu popular kang dikarang déning Mitch Leigh, kanthi lirik saka Joe Darion. Lagu iki minangka lagu paling kondhang saka musikal Broadway 1965 Man of La Mancha lan uga dianggo ing filem 1972 kanthi irah-irahan kang padha lan dibintangi Peter O'Toole.

Lagu iki éntuk bebungah Contemporary Classics Award saka Songwriter's Hall of Fame.

Uga delengen  
Pratélan lagu kontemporer singel nomer satu 1966 (AS)

Rujukan

Pranala njaba 
  pada Gomer Pyle, U.S.M.C. TV show (1967)

Lagu taun 1965
Jenderal Besar Sir Thomas Albert Blamey,  (24 Januari 188427 Mèi 1951) ya iku jenderal Australia ing Perang Dunia Pertama lan Kedua, lan siji-sijiné wong Australia kang éntuk pangkat jenderal besar.

Kelahiran 1884
Kematian 1951
Kutha Grenoble iku siji kutha ing Prancis ingkang wonten ing sisih kidul-wétan saka nagari iku.

Pranala njaba 
 Departemén Industri saka kutha Grenoble
 Wéb kanthor saka kutha Grenoble
 Departemén Pariwisata saka kutha Grenoble 
 Departemén Transportasi utawa arané de l'agglomération saka kutha Grenoble 
 Wéb kanthor saka séjarah kutha Grenoble 

Kutha ing Prancis
Curug iki ana ning kecamatan sumbang. Curug ceheng gawé baturaden geger ana wisatawan sing mbludak segelem-gelem.

Wisata
Plumutan iku désa ing Kacamatan Kemangkon, kabupatèn Purbalingga, Provinsi Jawa Tengah, Indonésia.

Désa iki dhue ciri khas, ciriné angger wis jam 8 wonge wis pada thuru

Fasilitas Umum 
 Masjid
 Lapangan
 Pasar
 SDN 1 Pelumutan
 SDN 2 Pelumutan

Deleng uga 
 Kemangkon, Purbalingga
 Kabupatèn Purbalingga

Pranala njaba 
 Situs resmi Kabupatèn Purbalingga
Sukrosa kuwé karbohidrat umum kang kawujud alami lan tinemu ana ing sawenèh tetuwuhan ambi pérangané. Sakarosa kuwé aran lawasé gula lumrahé, mligi sukrosa. Molèkulé sukrosa kuwé camboran disakarida ginawé sekang glukosa monosakarida ambi fruktosa kanthi rumus C12H22O11.

Rujukan 

Enzim
Kreteg Linggamas iku kreteg sing nggayutaké Kabupatèn Banyumas lan Kabupatèn Purbalingga. Kreteg iki diwangun nyabrangi Kali Klawing kanthi nggayutaké Désa Petir ing, Sokaraja, Banyumas karo Désa Kedungbenda ing Kemangkon, Purbalingga. Bupati Purbalingga, Heru Sudjatmoko, lan Bupati Banyumas, Mardjoko, bebarengan miwiti adeging kreteg iki surya 19 Juli 2012 ing Désa Petir. Kreteg iki diresmèkaké déning Gubernur Jawa Tengah, Ganjar Pranowo, surya 5 Maret 2015.

Sawisé kreteg iki ana, wektu lelampahan saka Banyumas menyang Purwakerta bisa disuda 15 menit.

Rujukan 

Linggamas
Papan Anggegana Wirasaba iku sawijining papan anggegana militèr Indonésia sing dunungé ana Kabupatèn Purbalingga, Jawa Tengah. Papan Anggegana iki digawé kanggo kebutuhan militèr atau bala siki arep diambani gawé papan anggegana sing gedhé kanggo transportasi antar pulau.
Hak Interpelasi iku hak kanggo njaluk kejelasan sing resmi maring pemerentah.

Hak iki diwei maring DPRD
Fungsi Legislasi iku tegesé DPRD kudu gawé peraturan ning daeraeh. DPRD ana hak kanggo gawé peraturan laladan (Perda)
Peraturan Laladan iku peraturan miturut daeraeh dewek dan kanggo kepentingan atau mengatur masyarakate.

Peraturan iki digawé ana ing DPRD karo DPD terus di sahna ana ing Gubernur.
Contoh Peraturan Laladan:
 Ora olih ngrokok ana ing angkudan kutha (angkot)
 Ora olih mbuang sampah ana ing kali
 dll.
Fungsi Pengawasan iku fungsi sing ngawasi dilaksanaè peraturan. Lumrahé sing ngawasi pihak DPRD.
Pranatan iku kaidah-kaidah sing semestine dilakokna. Dan disepakati kanthi bareng-bareng. Kabèh urip mesti ana aturane atau peraturan, contoh:
 Sing arep menempati suatu laladan harus ana KTP
 Sing arep numpak bis kudu due tiket.
 dlll
Paku buntut bajing (Lepidogrammatis tostrata) ya iku tuwuhan alas kang thukul ana  ing pagunungan kang dhuwuré watara  1.000-2.000 mèter sadhuwuré lumahing sagara. Paku buntut bajing iku ana ing lemah kang ngandhut lemèn, ing témbok watu kang ana lemèné, utawa wit-witan mati. Tuwuhan iku bisa thukul sadhawané taun. Tuwuhan iku duwé dlujur wit bunder, ana wuluné kang kasar, lan warnané putih. Godhongé warna soklat semu abang,  kaku, landhép dhawane 5–10 cm. Tuwuhan iku ngrembaka sarana spora kang ana ana ing godhong sisih ngisor warna soklat. Oyodé serabut, kaku, lan warnané soklat semu ireng.

Paku buntut bajing iku duwé jeneng liya paku buntut sapi (basa Melayu).

Rujukan
The Jak iku pendukung kléb bal-balan Pérsija Jakarta. Pendukunge racaké ngambi klambi orén, umah the jak nang GBK (Gelora Bung Karno)

Sepak bola
Cengis iku désa ing Kacamatan Kemangkon, kabupatèn Purbalingga, Provinsi Jawa Tengah, Indonésia.

Uga delengen 
 Kemangkon, Purbalingga
 Kabupatèn Purbalingga

Pranala njaba 
 Situs resmi Kabupatèn Purbalingga
Lene Marlin (lair minangka Lene Marlin Pedersen, 17 Agustus 1980, ing Tromsø, Norwégia) iku sawijining penyanyi lan juru main musik Norwégia.

Babad slira 
Lene nalika umuré 15 taun olèh kado gitaré sing kapisan. Lene iku bocahé otodidak lan main lagu saha tembang sing ditulis dhéwé kanggo kanca lan saduluré. Nalika ing mangsa panas taun 1997, stasiun radio Norwégia sing gedhé dhéwé, NRK, olèh kasèt sing isiné rekaman Lene Marlin. Banjur Lene diundang, dikon mara ngrekam. Rekaman iki ngréwangi Lene olèh kontrak ing perusahaan musik Virgin.

Diskografi 
Playing My Game (1999)
Another Day (2003)
Lost in a Moment (2005)
Twist the Truth (2009)

Pranala njaba 

Situs wèb resmi

Penyanyi Nurwègen
Lair 1980
Merahnya Merah iku novèl kang ditulis déning Iwan Simatupang. Novèlé déning para kritikus ingaran éwoning novèl absurditas. Aliran absurd diwiwiti déning para panulis saka Perancis. Salah sawijining panulis kang masyur ya iku Albert Camus. Tokoh mligi ya iku bekas rahib kang milih urip dadi pangemis.  Sawetara wektu ana kang ngomong manawa buku iki dadi salah sawijining piranti propaganda orde baru.

Cathetan suku

Novèl déning Iwan Simatupang
Caping Gunung iku lagu utawa tembang kroncong kang dianggit déning Gesang Martohartono ing taun 1973. Tembang iki dianggit nalika Gesang néng Bali bebareng Dullah. Dullah nuduhaké sesawangan kang éndah, sabanjuré Dullah wiwit nglukis, Gesang wiwit rengeng-rengeng gawé lagu. Awit prabawané Dullah, Gesang ora mung nulis éndahing sesawangan. Young Fritz uga naté aruh-aruh supaya Gesang ora mung nulis éndahing sesawangan, wektu nulis Jembatan Merah. Angger nulis kudu dikaitké karo manungsa lan prastawa sadinan-dinan.

Lirik 

(Bawa Sekar Pangkur:)
Saben bengi nyawang konang
Yèn memajang mung karo janur kuning
Kembang waé weton gunung
Pacitan sarwi jenang
Panas udan aling-aling caping gunung
Najan wadon sarta lanang
Inumané banyu bening

Dhèk jaman berjuang
Njur kèlingan anak lanang
Biyèn tak opèni
Gèk saiki ana ngendi

Jaréné wis menang
Keturutan sing digadhang
Biyèn ninggal janji
Gèk saiki apa lali

Nèng gunung tak cadhongi sega jagung
Yèn mendhung tak silihi caping gunung

Sukur bisa nyawang
ngGunung désa dadi reja
Déné ora ilang
ngGoné padha lara lapa

Cathetan sikil

Musik
Tembang
Tembang Jawa
Artikel Wiki Mrebawani
Imelda inggih punika salah satunggalipun tiyang wadon saking Filipina. asma aslinipun Imelda Romualdes.. Dipuntambahi Marcos amargi garwanipun Ferdinand Marcos. Ferdinand Marcos inggih punika tiyang ingkang naté mikul kalungguhan présidhèn ing Filipina. panjenenganipun Miyos tanggal 21 Mèi 1928.. Asma Bapakipun inggih punika Orestes lan Ibunipun Remedios Trinidad utawi asring dipuntimbali Medy. tanggal 6 April 1954 Imelda pisanan pepanggihan kaliyan Ferdinand Marcos. Boten dangu, namung 11 dinten sasampun piyambakipun pepanggihan, Imelda purun nandhatangani surat nikah ingkang dipunbeta Ferdinan Marcos. Wekdal punika Imelda dèrèng ngertos manawi Ferdinand sejatose sampun gadhah garwa, namanipun Carmen Ortega lan sampun patutan tiga.
Ferdinand Marcos kapilih dados Présidhèn Filipina ing taun 1965. Imelda dados Ibu nagara ingkang paling nem ing sajarah Filipina. tanggal 30 Dhésèmber 1965 piyambakipun mlebet pura Malacanang. rikala kepemimpinanipun marcos ingkang kapisan, Imelda boten tumut prakawis papréntahan. Panjenenganipun arang sesorah, arang tindhak piyambakan, Imelda langkung asring nata dekorasi pura utawi nggantosi menu dhaharan ing pista kepresidenan. wonten ing taun-tahuun pisanan imelda dados ibu nagara, panjenengané wigati sanget marang pamanggih tiyang sanès mliginipun pamanggih garwanipun. Imelda ugi ngatos-atos citranipun ing donya pulitik.

cathetan suku 

Sajarah
Lair 1929
Plotinus iku filsuf platonis kang kalebu ing mangsa paling kèri. Piyambaké urip ing taun 204-270. Ana ing sajarah Filsafat Yunani piyambakè ora pati akèh diomongké, sanajan Plotinus kalebu wigati ngembangake pamikirané Plato.

Cathetan suku

Tokoh Filsafat
Lapangan Merdeka utawa Medan Merdeka (cara Jawa: Alun-alun Mardika) ya iku sawijining alun-alun gedhé kang ana ing punjering Jakarta. Ambané sakilomèter pesagèn. Manawa ara-ara sakiwa-tengené kètung, Lapangan Merdeka dadi alun-alun gedhé dhéwé sadonya utawa kalebu kang gedhé dhéwé. Kanthi 75 héktar, alun-alun iki ping lima ambané Alun-alun Tiananmen, lan pung rolas ambané Place de la Concorde.

Ing punjering alun-alun iki madeg Monumèn Nasional utawa Monas. Plaza srasahan sakiwa-tengené wiyahé kanggo ngadani kridha-kridha nasional kaya ta parade militèr lan parade kambang, uga kanggo dhémonstrasi. Sakubengé Monas saiki dadi taman mawa pancurané ing sisih wétan, lan kurungan menjangan mawa éyuban wit ing pojok kidul-wétané. Alun-alun iki kondhang minangka jujugan wong Jakarta saperlu ulah raga lan plesiran mligi saben setu-minggu.

Alun-alun iki kinubengan gedhong-gedhong pamaréntahan wigati kaya déné Istana Merdeka, Musiyum Nasional Indonésia, Mahkamah Agung lan sawenèh gedhong mantri. Sajeroning mangsa kolonial India Nèderland, alun-alun iki diarani Koningsplein (alun-alun ratu).

Rujukan

Bibliografi

 

Alun-alun nasional
Bukan Pasar Malam iku novèl kang ditulis déning Pramoedya Ananta Toer. Novèl iki nyaritakaké pangalamané Pram, minangka lakon utama, karo bapaké. Novèl iki uga nyaritakaké bab Blora utawa trepé bab lelungané kaloroné menyang Blora. Novèl iki babar kang kapisan ing taun 1951.

Cathetan sikil

Novèl déning Pramoedya Ananta Toer
Basa Kanikkar ya iku basa ding dicaturaké déning wong Kanikkar sing cacahé udakara wong 19.000 ing India bang kidul. Bebrayan iki dumunung ing alas utawa cedhak alas wewengkon Thiruvananthapuram lan Kollam ing Kerala, lan wewengkon Tirunelveli ing Tamil Nadu.

Rujukan 

Kanikkar
Kanikkar
Basa Badaga (cara Tamil: படகா, cara Kannada: ಬಡಗ) ya iku salah siji basa Dravida (cawang basa Kannada Kuna) sing dicaturaké udakara wong 400.000 ing Punthuk Nilgiri ing Tamil Nadu. Basa iki moncèr saka swara rétroflèké lan akèh mèmperé karo basa tanggané basa Kannada. Kawitané, basa iki pancèn diarani dhialèk basa Kannada. Nanging saiki, basa iki wis diakoni minangka basa dhéwé.  Tembung Badaga duwé teges 'basa Badaga' uga 'wong Badaga' sing nyaturaké basa iki.

Rujukan

Pranala njaba 
 Sana Jaringan Brayan Badaga 
 Paguyuban Jaringan Wong Badaga Sadonya
 Sastra Badaga

Badaga
Badaga
Basa Irula ya iku salah siji basa Dravida sing dicaturaké déning wong Irula sing dumunung ing tlatah Pagunungan Nilgiri, wewengkon Tamil Nadu lan Karnataka, India. Basa iki tinulisaké nganggo aksara Tamil.

Cathetan sikil

Rujukan 

Irula
Irula
Basa Paniya ya iku salah siji basa Dravida ing India. Basa iki dicaturaké déning wong Paniya, suku kapencil sing kaakèhané dumunung ing praja Kerala. Basa iki uga diarani basa Pania, Paniyan, utawa Panyah. Miturut Sènsus 1981 ana 63.827 panyatur basa Paniya. Cacahé iki dumadi saka wong 56.952 ing wewengkon Kerala, wong 6.393 ing wewengkon Tamil Nadu, lan wong 482 ing wewengkon Karnataka. Akèh-akèhé panyatur basa iki dumunung ing dhistrik Wayanad, Kozhikode, Kannur, lan Malappuram ing Kerala, lan ing bang wétan Punthuk Nilgiri ing Tamil Nadu.

Rujukan 

Paniya
Paniya
Basa Saurashtra ya iku basa Indo-Arya sing dicaturaké déning bebrayan Saurashtra ing Gujarat sing migrasi migrasi lan dumunung ing India Kidul. Wewengkon Madurai ing Tamil Nadu paling akèh wargané saka bebrayan iki, sarta minangka sasana budayané.

Basa iki akèh-akèhé mung wujud basa cecaturan kamangka duwé aksara dhéwé kanggo nulisaké. Kurangé pamulangan sing mulangaké aksara lan basa Saurashtra asring karan-sebut sing njalari sithiké cacahé wong sing bisa maca lan nulis aksara Saurashtra. Aksara Latin, Déwanagari, utawa Tamil uga asring dianggo minangka aksara cadhangan déning wong Saurashtrians.

Sènsus India mratélakaké cacahé panyatur basa iki ana wong 185.420 (sènsus 2001).

Rujukan 

Saurashtra
Aksara Malayalam (Malayāḷalipi; AFI: [mələjaːɭə lɪpɪ] ( rungokaké)), uga diarani aksara Kairali[butuh rujukan] ya iku aksara saka kulawarga aksara Brahmi sing adaté kanggo nulisaké basa Malayalam, basa resmi ing Kerala, India, basa sing dicaturaké déning wong 35 yuta sadonya. Aksara Malayalam uga wiyahé kanggo nulisaké basa Sansekerta ing Kerala. Kayadéné aksara-aksara India liyané, aksara iki sipaté alfasilabari utawa abugida, ya iku aksara sing dhasaré semu “alfabètis" lan semu wanda. Aksara Malayalam modhèren dumadi saka 15 hurup swara, 41 hurup wyanjana, lan sawatara lambang liya. Aksara Malayalam iku sajatiné aksara Vatteluttu sing diimbuhi lambang-lambang saka aksara Grantha kanggo nulisaké tembung-tembung serapan saka basa Indo-Arya.
Aksara iki uga kanggo nulisaké sawenèh basa minoritas kaya ta basa Paniya, Betta Kurumba, lan Ravula. Basa Malayalam dhéwé ing kala kapungkur ditulis nganggo manéka aksara.

Rujukan

Cathetan sikil

Bibliografi 

 
 Burnell, Arthur Coke (1874). Elements of South-Indian Palæography from the Fourth to the Seventeenth Century A.D. Trübner & Co.

Pranala njaba 
 Sana jaringan lan panuntun kanggo sinau aksara Malayalam 
 Tabèl Sandi Unicode Aksara Malayalam (PDF)
 Kaca ngenani aksara Malayalam
 Sèri vidéo - Sinau Aksara Malayalam jroning 7 Dina
 Sana jaringan panuntun maca lan nulis aksara Malayalam

Malayalam
Malayalam
Saman iku novèl kang ditulis déning Ayu Utami. Novèl iki dadi salah sawijining panggerak ide feminisme ing Indonesia. Saman dibabar taun 1998, lan ing taun iku dadi pamenang sayembara novèl DKJ utawa Dewan Kesenian Jakarta

Novèl déning Ayu Utami
Aksara Sinhala (cara Sinhala:සිංහල අක්ෂර මාලාව, Sinhala Akṣara Malava) ya iku aksara abugida sing dianggo déning wong Sinhala ing Sri Lanka lan manéka papan kanggo nulisaké basa Sinhala lan basa-basa liturgi kaya ta basa Pali lan basa Sansekerta. Minangka anggota kulawarga aksara Brahmi, aksara Sinhala bisa diturut asalé punjul 2.500 taun kapungkur.

Aksara Sinhala asring diarani rong aksara, utawa aksara sajeroning aksara, amarga duwé rong golongan hurup. Golongan punjer diarani śuddha siṃhala (Sinhala wantah,  ශුද්ධ සිංහල) utawa eḷu hōḍiya (aksara ,  එළු හෝඩිය ), kanggo nulisaké fonem-fonem asli basa Sinhala. Golongan imbuhan diarani miśra siṃhala (Sinhala camboran, මිශ්‍ර සිංහල), kanggo nulisaké tembung-tembung basa Pali lan Sansekerta.

Cathetan sikil

Rujukan

Pranala njaba 
 Tabèl Sandi Pralambang Unicode Sinhala
 Tabèl Sandi Pralambang Unicode Angka Kuna Sinhala
 Tabèl jangkep pasangan wyanjana-sandhangan 
 Tabèl jangkep pasangan wyanjana-sandhangan jroning tulisan  
 Kaca aksara Sinhala ing Omniglot
 Sinhala basic course, modul 1, "Pralambang lan hurup-hurup pambuka"  (Bonny Graham MacDougall lan Kamini de Abrew, Foreign service institute)
 Tambahan Alihaksara kanggo Firefox (aksara Tamil nyang aksara Sinhala) 
 Sinhala Diakoni Minangka Salah Siji Aksara Paling Kréatif Sadonya

Sinhala
Aksara Tigalari  (cara Sansekerta: तिगळारि लिपि, cara Kannada: ತಿಗಳಾರಿ ಲಿಪಿ ,Tigaḷāri lipi) ya iku aksara saka kulawarga Brahmi bang kidul sing dianggo ing tlatah Kanara lan Malenadu ing Karnataka. Sadurungé, aksara iki uga dianggo ing wewengkon Kasaragod ing Kerala. Aksara iki tumurun saka aksara Grantha lan akèh mèmperé sarta caket gayutané karo aksara Malayalam, sing sababon. Sing nganggo aksara iki akèh-akèhé para Brahmin panyatur basa Tulu, kaya ta Brahmin Shivalli, lan Brahmin Havyaka saha Brahmin Kota, para panyatur basa Kannada, kanggo nulisaké mantra-mantra Wéda lan tulisan-tulisan agama abasa Sansekerta. Akèh-akèhé aksara iki kanggo nulisaké basa Sansekerta, sanajan karya-karya abasa Kannada lan abasa Tulu uga ana. Aksara iki saiki ora dianggo manèh kanggo nulisaké basa Kannada lan basa Tulu awit kakaroné adaté ditulisaké nganggo aksara Kannada.

Pranala njaba 
 SEI: Panalitèn Aksara-Aksara Unicode

Tigalari
Basa Sangsekerta
Aksara Grantha (cara Tamil: Kiranta eḻuttu, cara Malayalam: Grantha lipi) ya iku aksara saka kulawarga aksara Brahmi sing sumrambah ing India Kidul kawit abad angka 6 nganti abad angka 20. Aksara iki tinurun saka aksara Brahmi sing ngrembaka ing wewengkon Tamil Nadu. Sing nganggo aksara iki adaté wong Tamil ing wewengkon Tamil Nadul lan Kerala saperlu nulisaké basa Sansekerta lan basa kuna Manipravalam. Aksara iki isih dianggo ing pamulangan-pamulangan Wéda tradhisional (cara Sansekerta: veda pāṭhaśālā). Aksara Malayalam iku turunan langsung aksara Grantha, samana uga aksara Tigalari lan aksara Sinhala.

Mundhak moncèré aksara Dewanagari kanggo nulisaké basa Sansekerta lan dhesekan politis gagasané Tanittamil Iyakkam kanggo nggantèni aksara iki mawa aksara Tamil njalari ora kanggoné manèh aksara iki ing wewengkon Tamil Nadu kawit abad angka 20. Masiya aksara iki isih urip, panganggoné mung winates ing pustaangka pustaka agama Hindhu ing Tamil Nadu.

Rujukan 

Grantha
Basa Tamil
Aksara Tamil
Basa Sangsekerta
Aksara Vaṭṭeḻuttu, utawa diucapaké Vattezhutthu (tegesé "aksara mlungker", cara Tamil: வட்டெழுத்து vaṭṭeḻuttu; cara Malayalam: വട്ടെഴുത്ത് vaṭṭeḻuttŭ) ya iku aksara abugida sing asalé saka wong Tamil kuna ing India Kidul. Aksara iki tinurun saka aksara Tamil-Brahmi lan minangka salah siji saka telung aksara sing diréka wong Tamil kanggo nulisaké basa Proto-Tamil. Aksara liyané ya iku aksara Grantha kuna utawa aksara Pallawa lan aksara Tamil. Aksara silabis (aksara sing dumadi saka wanda) iki temon buktiné ana kawit abad angka 6 M nganti abad angka 14 ing wewengkon sing saiki dadi praja Tamil Nadu lan Kerala ing India.  Aksara iki sabanjuré kagantèni déning aksara Tamil lan aksara Malayalam modhèren. Aksara Vaṭṭeḻuttu dhéwé ngantèkaké aksara Tamil-Brahmi kanggo nulisaké basa Tamil sabubaré abad angka 2 M. Rupané aksara iki sing mlungker uga dianggo ing wewengkon Kerala kanggo nulisaké basa Tamil saha basa Proto-Malayalam lan basa Malayalam. Tekan sepréné, basa Malayalam ditulis nganggo aksara Malayalam. Padunung Kuccaveli, sing papané ana ing bang lor Trincomalee, nganggo aksara Vaṭṭeḻuttu kawit antara angka 5 lan angka 8. Temoné ing kana wujud prasasti watu.

Rujukan

Bibliografi 

 Sivaramamurti, C, Indian Epigraphy and South Indian Scripts. Bulletin of the Madras Government Museum. Chennai 1999

Vaṭṭeḻuttu
Basa Tamil
Aksara Kannada (IAST: Kannaḍa lipi) ya iku aksara abugida saka kulawarga Brahmi. Aksara iki adaté kanggo nulisaké basa Kannada, salah siji basa Dravida ing India Kidul, mligi ing praja Karnataka. Aksara Kannada uga sumrambah ing wewengkon Karnataka kanggo nulisaké basa Sansekerta. Sawenèh basa minoritas, kaya ta basa Tulu, basa Konkani, basa Kodava, basa Sanketi, lan basa Beary, uga ditulis nganggo aksara kang dhedhasar aksara Kannada. Aksara Kannada lan Telugu akèh memperé, mula asring diarani rong gagrag saka siji aksara. Kayadéné iku, Goykanadi, gagrag Kannada Kuna, ing kala kapungkur tau kanggo nulisaké basa Konkani ing praja Goa.

Rujukan

Pranala njaba 
 Buku Unicode: Bab 9 PDF (634 KB) — South and Southeast Asian Scripts
 Bebaku Unicode 5.0 — Tabèl Sandi Kannada PDF (111 KB)
 Aksara Kannada — saka Omniglot
 Ajaran aksara Kannada, kaca panggarapan — Kapustakan Kannada

Kannada
Kannada
Aksara Telugu ya iku aksara abugida saka kulawarga aksara Brahmi kanggo nulisaké basa Telugu sing dicaturaké ing praja-praja India bang kidul kaya ta Andhra Pradesh, Telangana, sarta wewengkon tangga-teparoné. Aksara Telugu uga sumrambah kanggo nulisaké basa Sanskerta. Aksara iki aksara wigati nalika mangsané Vengi Chalukyas. Awit padha-padha tinurun saka aksara Brahmi, aksara iki akèh memperé karo aksara saduluré, aksara Kannada.

Rujukan

Pranala njaba 
 Pratélan migunani lan otèntik ngenani Telugu 
 Telugu Association Inc. Sydney Australia. Pahargyan Budaya Telugu ing Sydney
 Telugu Association of Australia Inc. Melbourne Australia. Pahargyan Basa, Sastra, lan Budaya Telugu ing Victoria
 Omniglot - Aksara Telugu
 Microsoft - Piranti Tulis Telugu 
 Bausastra Basa Telugu nyang Basa English 

Telugu
Telugu
Azerbaijan dipérang dadi:
 59 kecamatan (rayonlar; sing. - rayon), 
 11 kutha* (saharlar; sing. - sahar), 
 1 republik otonom (muxtar respublika), kang ana:
 7 kecamatan
 1 kutha

Dhaftar rayon, kecamatan lan kutha ing Azerbaijan:
 Absheron (Abşeron)
 Agjabadi (Ağcabədi)
 Agdam (Ağdam)
 Agdash (Ağdaş)
 Agstafa (Ağstafa)
 Agsu (Ağsu)
 Ali Bayramli (Əli Bayramlı)
 Astara
 Baku (Bakı)
 Balakan (Balakən)
 Barda (Bərdə)
 Beylagan (Beyləqan)
 Bilasuvar (Biləsuvar)
 Jabrayil (Cəbrayıl)
 Jalilabad (Cəlilabad)
 Dashkasan (Daşkəsən)
 Davachi (Dəvəçi)
 Fizuli (Füzuli)
 Gadabay (Gədəbəy) 
 Ganja (Gəncə)
 Goranboy
 Goychay (Göyçay)
 Hajigabul (Hacıqabul)
 Imishli (İmişli)
 Ismailli (İsmayıllı)
 Kalbajar (Kəlbəcər) (bagéan saka Nagorno-Karabakh)
 Kurdamir (Kürdəmir)
 Lachin (Laçın)
 Lankaran (Lənkəran)
 Lankaran (Lənkəran)
 Lerik
 Masally (Masallı)
 Mingachevir (Mingəçevir)
 Naftalan 
 Neftchala (Neftçala)
 Oguz (Oğuz)
 Qabala (Qəbələ)
 Qakh (Qax)
 Qazakh (Qazax) 
 Qobustan
 Quba
 Qubadli (Qubadlı)
 Qusar
 Saatly (Saatlı)
 Sabirabad
 Shaki (Şəki)
 Shaki (Şəki)
 Salyan
 Shamakhi (Şamaxı)
 Shamkir (Şəmkir)
 Samukh (Samux)
 Siazan (Siyəzən)
 Sumqayit (Sumqayıt)
 Shusha (Şuşa) (bagéan saka Nagorno-Karabakh)
 Shusha (Şuşa) (bagéan saka Nagorno-Karabakh)
 Tartar (Tərtər) (bagéan saka Nagorno-Karabakh)
 Tovuz 
 Ujar (Ucar)
 Khachmaz (Xaçmaz)
 Khankendi (Xankəndi) (kutha krajan Nagorno-Karabakh, saiki dijenengi Stepanakert)
 Khanlar (Xanlar)
 Khizi (Xızı)
 Khojali (Xocalı) (bagéan saka Nagorno-Karabakh)
 Khojavend (Xocavənd) (bagéan saka Nagorno-Karabakh)
 Yardymli (Yardımlı)
 Yevlakh (Yevlax)
 Yevlakh (Yevlax)
 Zangilan (Zəngilan)
 Zaqatala
 Zardab (Zərdab)

Républik otonom Nakhchivan 
Pitu rayon lan kutha (şəhər) ing Nakhchivan kadhaptar dhewe.

 Babek (Babək)
 Julfa (Culfa)
 Kangarli (Kəngərli)
 Kutha Nakhchivan (Naxçıvan Şəhər)
 Ordubad
 Sadarak (Sədərək) 
 Shakhbuz (Şahbuz)
 Sharur (Şərur)
Sajeroning taksonomi, Ferroglobus ya iku genus saka Archaeoglobaceae.

Réferènsi

Wacan liyan

Jurnal ilmiah

Buku ilmiah

Database ilmiah

Pranala njaba

Arkea
Euryarchaeota
King of Ambition (, uga dikenal minangka Queen of Ambition) ya iku serial televisi Koréa Kidul taun 2013 kang dibintangi Kwon Sang-woo, Soo Ae, Yunho, Kim Sung-ryung, lan Go Joon-Hee. Serial iki digiyaraké ing SBS wiwit 14 Januari tekan 2 April 2013 ing dina Senin lan Selasa jam 21:55 kanggé 24 episode.

Ingkang maragani 
Kwon Sang-woo - Ha Ryu / Cha Jae-woong 
Soo Ae - Joo Da-hae
U-Know Yunho - Baek Do-hoon 
Kim Sung-ryung - Baek Do-kyung
Ko Joon-Hee - Seok Soo-jung
Kwon Hyun-sang - Yang Taek-bae
Lee Deok-hwa - Baek Chang-hak
Cha Hwa-yeon - Baek Ji-mi
Lee Jae-yoon - Joo Yang-hoon 
Sung Ji-roo - Uhm Sam-do
Lee Il-hwa - Hong Ahn-shim
Go In-beom - Cha Shim-bong
Jung Ho-bin - Seok Tae-il
Yoon Yong-hyun - Direktur Park
Chae Sang-woo - mudha Ha Ryu
Kim So-yeon - mudha Da-hae
Park Min-ha - mudha Da-hae / Ha Eun-byul (6 taun) 
Kim Ha-yoo - Ha Eun-byul (5 taun) 
Choi Hyun-seo - Eun-joo
Jung Soo-in - Pyo Eun-jung
Kim Sung-hoon - prisoner
Son Tae-young - room salon customer (batu perhiasan berukir, ep 2)

Réferènsi

Pranala njaba 
Situs resmi 

Serial televisi Koréa Kidul taun 2013
Drama televisi Seoul Broadcasting System
Brawala antara nagara Jepang lan nagara Koréa (Koréa Lor lan Koréa Kidul) iku wis lumangsung pirang-pirang taun iki awit saka sawenèh prakara.

Koréa dirèh pamaréntah Imperial Jepang tekan taun 1945. Koréa mungkur merdagang utawa mbuka gayutan diplomatik marang Jepang nganti taun 1965, masiya ing sabanjuré padagangan ngrembaka kanthi temen. Wayah méné, Jepang lan Koréa Kidul iku padha éncon dagang. Akèh siswa, wisatawan, panglipur, lan wong dagang padha lungan antara rong nagara iki. Éwadéné, gayutan pulitik lan ékonomi Koréa Lor karo Jepang ora mundhak.

Tekan sepréné, Jepang nyélaki Koréa Lor minangka nagara.
Bank Invèstasi Infrastruktur Asia utawa Asian Infrastructure Investment Bank (AIIB) iku bebadan kahartakan internasional sing nduwé kawigatèn nyengkuyung binanguné infrastruktur ing wewengkon Asia-Pasifik. Bank iki diprakarsani pamaréntah Cina lan disengkuyung déning 37 anggota sawewengkon saha 20 anggota jaba-wewengkon sing padha kalebu ing Anggota Pangadeg Prospèktif utawa Prospective Founding Members (PFM). Kabèh péhak iki wis nandhatangani Pasal Kasaguhan sing dadi dhasar ukum tumrap pangadegé bank iki. Bank iki wiwit urip sawisé layang kasaguhané iku wiwit lumaku sarana diratifikasi 10 nagara anggota mawa gunggung 50% tukon wiwitan Saham Modhal Dhasar. Surya 25 Dèsèmber 2015, 17 nagara (Australia, Ostenrik, Brunéi, Cina, Géorgia, Jerman, Yordania, Luxembourg, Mongolia, Myanmar, Walanda, Niu Selan, Nurwègen, Pakistan, Singapura, Koréa Kidul, lan Britania Raya) digunggung nyekel 50.1% tukon wiwitan Saham Modhal Dhasar. Bebarengan nagara-nagara iki manjeri piranti ratifikasi kanggo kasaguhan, ndadèkaké nagara-nagara iki minangka anggota pangadeg lan nglantari wiwit lumakuné Pasal Kasaguhan, minangka piagem bank. Nagara Ruslan banjur gabung ngundhakaké gunggung Saham Modhal Dhasar sing dicekel para anggota bank dadi 56.8%. Nagara mawa ékonomi gedhé sing ora mèlu PFM kalebu Amérikah Sarékat, Jepang, lan Kanadha.

Pasarékatan Bangsa-Bangsa nyebut paluncuré AIIB "ngundhakaké pambéya kanggo pambangunan sinambungan" saperlu nggepok tata-praja ékonomi donya. Modhal bank ya iku $100 milyar, padha karo  modhal Bank Pambangunan Asia, sing diatur saka Tokyo lan kantor punjeré ing Manila, lan udakara saparoné modhal Bank Donya.

Bank iki diusulaké déning Cina taun 2013 lan prakarsané diluncuraké sajeroning sawiji upacara ing Beijing rikala Oktober 2014.

Rujukan 

Bank madeg taun 2014
Umlaut iku fénoména sajeroning kawruh basa utawa linguistik. Fénoména iki sajatiné sawijining owah-owahan uni lan kadadéan manawa sawijining swara uniné owah dadi luwih mèmper swara utawa ardaswara (sémivokal) ing wanda sabanjuré. Tembung umlaut iki mula bukané digawé sajeroning pasinaon basa Jermanik. Sajeroning basa-basa Jermanik, fénoména iki amba panyebarané lan mangaribawani kabèh basa kajaba basa Gotik. Tuladane wujud tunggal basa Jerman tamu iku der Gast, nanging wujud jamaké dadi die Gäste. Swara /a/ ing wanda kapisan dadi owah déné prabawa foném /ə/.

Linguistik
Kulawarga basa Jermanika
Takerharjo, minangka sawijining dhusun kang dumunung ing Kacamatan Selokuro, Kabupatèn Lamongan, Provinsi Jawi Wétan, Indonésia.

Géografi 
Dusun Takerharjo wewatesan karo dhusun Banyubang sisih lor, Kabupatèn Gresik ing sisih wétan lan sisih kidul, déné ing sisih kulon wewatesan karo dhusun Solokuro, Kacamatan Solokuro.

Déning masarakat saindenging dhusun, Takerharjo mau Takeran utawi Keran.

Kocap kacarita Takerharjo asalé saka tembung Takeran lan rejo (basa Jawa) kang ateges piranti kanggo naker lan rame.

Kandhane sahibul hikayat, biyèn ing laladan sakupenge SD Inpres saikine, wong lumrahé dol tinuku beras kang ukurane ditemtokake kanthi takeran. Akèh wong kang teka ing laladan iku saperlu adol lan dol tinuku beras. Wewengkon iku candhaké sinebut Takerharjo, kang ateges kurang luwih papan panggonan dol tinuku beras kang rame.

Isih kandhane sahibul hikayat, jaman biyèn ada sawijining pangeran Majapahit kanthi gelar Panji tumuju Demak. Ing tengahing lelungane, ing wewengkon kang saikine sinebut Takerharjo iku, pangeran nandhang lara lan tilar donya. Jasad pangeran pungkasané dikubur ing kono.

Kanggo ngrumat lan jaga kuburan pangeran, sapérangan abdi lan pengawal, kang kacarita ing antarané ditengeri Plontang, pungkasané manggon ing wewengkon iku, ya iku ing pucuk kulon papan panggènan kang saikine dadi kuburan désa.

Ing papan panggonan mau, biyene ana sawijining masjid, kang sisa-sisa pondasine samar-samar, saikine isih bisa dideleng ing antarané alang-alang lan suket.

Kuburan Mbah Plontang mapan ing pucuk kulon kuburan désa, dhene kuburan Panji, ana ing sisih lor désa Takerharjo.

Lembaga Wiyata

Taman Kanak-kanak 
 TK Aisyiyah Bustanul Athfal Takerharjo
 TK Muslimat NU Tanwirul Ma'arif Takerharjo
 TK Dharma Wanita Petiyen
 TK Muslimat Darul Ulum Petiyen

Sekolah Dasar / Madrasah Ibtidaiyah 
 SDN Takerharjo II Petiyen
 MI Muhammadiyah Takerharjo
 MI Tanwirul Ma'arif Takerharjo
 MI Darul Ulum Petiyen

Sekolah Menengah Pertama / Madrasah Tsanawiyah 
 MTs Muhammadiyah Takerharjo
 MTs Tanwirul Ma'arif Takerharjo
 MTs Darul Ulum Petiyen

Sekolah Menengah Atas / Madrasah Aliyah 
 MA Muhammadiyah 8 Takerharjo

Kabupatèn Lamongan
Umlaut ing basa Jermanika ya iku sawijining fénoména linguistik nalika sawijining swara mburi owah dadi swara ngarep. Fénoména iki uga diarani mawa jeneng umlaut i utawa mutasi i.

Fénoména iki wiwit ana lan katon ing sawatara basa-basa Jermanika sing séjé-séjé saka sakiwa-tengené taun 450 nganti 500 M lan mènèhi pangaribawa marang kabèh basa-basa Jermanika awal kajaba basa Gotik. Sawijining conto sing ngasilaké alternasi swara iki tuladané ing wujud jamak  foot (sikil) sajeroning basa Inggris sing dadi feet (sikil-sikil) (saka rékonstruksi basa Jermanik proto */fōts/, jamak */fōtiz/).

Cathetan sikil 

Kulawarga basa Jermanika
Harold II (utawa Harold Godwinson; basa Inggris Kuna: Harold Godƿinson; ; 1022-an – 14 Oktober 1066) ya iku ratu Anglo-Sakson pungkasan ing wewengkon Inggris. Harold madeg ratu kawit 6 Januari 1066  nganti surud ing Perang Hastings surya 14 Oktober nalika nglawan panempuhé wong Norman sing dipandhégani William Sang Paneluk sajeroning kadadéan panelukan Norman menyang Inggris. Surudé nitik pungkasé mangsa kuwasané Anglo-Sakson ing saindengé Inggris.

Cathetan sikil

Pethikan
Es loli atau es lilin kalebu panganan sesegeran wujud ès sing disunduki. Panganan iki digawé saka banyu sing diwènèhi warna lan rasa (kaya ta jus jeruk, durèn, nangka, stroberi, kopyor, utawa liyané) sing diwènèhi sunduk lan didhemke.

Rujukan
ISBN (International Standard Book Number) yaiku kodhe pangidhèntipikasi utawa tata baku katalogisasi indeks buku kang asipat unik. ISBN lumrahé awujud 13 angka kang nggampangaké panggolèkan lan pamasaran buku. ISBN ngemot informasi bab irah-irahan, panerbit, lan golongan panerbit. Amarga iku, antarané buku siji lan liyané bakal béda nomer ISBN. ISBN diwènèhké saka Badan Internasional ing London, néng Indonésia ISBN diwènèhké saka Perpustakaan Nasional Republik Indonesia RI.

Guna ISBN
ISBN duwé guna kanggo: 
1. Maringi idhèntitas kanggo salah sawiji irah-irahan buku kang diterbitake panerbit;
2. Mbiyantu ngalancaraké distribusi buku amarga kena nyegah klèru-klèru ing pamesenan buku;
3. Srana promosi kanggo panerbit amarga informasi pancantuman ISBN disebaraké saka Badan Nasional ISBN Indonésia ing Jakarta, uga Badan Internasional kang ana ing London.

Struktur ISBN
Nomer ISBN madeg saka 13 angka lan dikèki huruf ISBN nèng ngarepé. Nomer iku madeg saka 5 pérangan. Saben pérangan dicithak kanthi dipisah tandha hyphen (-). Kelompok pambagéyan nomer ISBN ditemtokaké kanthi struktur kaya mangkéné:

tuladha : ISBN 978-602-8519-93-9

1. Angka pangenal produk terbitan buku saka EAN (Prefix identifier) = 978 
2. Kode kelompok (group identifier) = 602 (Default) 
3. Kode panerbit (publisher prefix) = 8519 
4. Kode irah-irahan (title identifier) = 93 
5. Angka pamariksa (check digit) = 9

Terbitan kang dikèki ISBN
Terbitan-terbitan kang bisa dikèki ISBN, yaiku: 
1. Buku kacithak (monografi) lan pamphlet; 
2. Terbitan Braille; 
3. Buku péta; 
4. Film, vidéo, lan transparansi kang asipat édukatif; 
5. Audiobooks ana kasèt, CD, utawa DVD; 
6. Terbitan èlèktronik (kaya ta machine-readable tapes, disket, CD-ROM lan publikasi ing internèt); 
7. Salinan digital saka cithakan monograf; 
8. Terbitan microform; 
9. Software édukatif; 
10. Mixed-médhia publications kang ngemot tèks.

Déné terbitan kang ora bisa dikeki ISBN, yaiku: 
1. Terbitan kang terbit kanthi tetep (kalawarta, buku, lsp.); 
2. Iklan; 
3. Printed music; 
4. Dokumèn pribadi (kaya ta biodata utawa profil personal elektronik); 
5. Kertu ucapan; 
6. Rekaman musik; 
7. Software saliyané kanggo édukasi kalebu game; 
8. Buletin èlèktronik; 
9. Surat èlèktronik; 
10. Dolanan.

Panyantuman ISBN
ISBN ditulis nganggo huruf cithak kang jelas lan gampang diwaca. Singkatan ISBN ditulis nganggo huruf gedhé, ndhisiki panulisan angka pangenal golongan, pangenal panerbit, pangenal irah-irahan, lan angka pamariksa. 
Kanggo terbitan cithak, ISBN dicantumké ing: 
1. Pérangan ngisor sampul mburi (back cover); 
2. Verso (ing walike kaca irah-irahan) (kaca copyright); 
3. Geger buku (spine) kanggo buku kandhel, nèk bisa.

Cathetan suku

Pranala njaba
Laman kanggo dhaptar ISBN ing Perpusnas

Artikel Wiki Mrebawani
Kapustakan
Tupai Janjang iku salah sawijinè folklor saka tlatah Kerinci, Jambi. Carita iki medharaké carita bab Tuanku Raja Tua karo Puti Lindung Bulan. Loro karoné urip bebojonan 20 taun suwéné, nanging urung duwé anak. Ing sawijining dina Puti nemu bajing, lan omong yèn ora papa duwé anak kaya bajing. Sabanjuré Puti nglairaké anak wujud bajing, kang mbesok manjalma dadi bocah lanang kang bagus rupané. Jenengé bocah iku Lukman Hakim. Nanging bapaké anak iku wis kebacut nglungani.

Cathetan suku 

Folklor Kerinci